గీతా ఫోగట్

గీతా ఫోగట్ (జననం 15 డిసెంబరు 1988) ప్రముఖ భారతీయ మహిళా కుస్తీ క్రీడాకారిణి. 2010లో జరిగిన కామన్ వెల్త్ ఆటల్లో భారతదేశానికి మొట్టమొదటిసారి బంగారు పతకం తెచ్చిన ఏకైక క్రీడాకారిణి గీతా కావడం విశేషం. ఒలెంపిక్స్ కు ఎంపికైన తొలి మహిళా కుస్తీ క్రీడాకారిణి కూడా గీతానే.

వ్యక్తిగత జీవితం, కుటుంబం 
హర్యానాలోని భివానీ జిల్లాలో ఉన్న బలాలీ గ్రామంలో హిందూ జాట్  కుటుంబంలో జన్మించారు గీతా. ఆమె తండ్రి మహావీర్ సింగ్ ఫొగట్ మాజీ కుస్తీ క్రీడాకారుడే కాక, ఆమెకు కోచ్ కూడా.

ఆమె చెల్లెలు బబితా కుమారి, వినేశ్ ఫోగట్ లు కూడా కామన్ వెల్త్ క్రీడల్లో బంగారు పతకాలు గెలుచుకున్నారు.

కెరీర్

2009 కామెన్ వెల్త్ కుస్తీ చాంపియన్ షిప్ 
2009 డిసెంబరు 19 నుంచి 21 వరకు పంజాబ్లోని జలంధర్ లో జరిగిన కామన్ వెల్త్ కుస్తీ చాంపియన్ షిప్ లో గీతా బంగారు పతకం గెలుచుకున్నారు.

2010 కామన్ వెల్త్ క్రీడలు 
2010లో ఢిల్లీలో జరిగిన కామన్ వెల్త్ క్రీడల్లో ఆస్ట్రేలియాకు చెందిన ఇమేలీ బెంస్టెడ్ ను ఓడించి, మహిళా కుస్తీ చాంపియన్ షిప్ విభాగంలో భారతదేశానికి మొట్టమొదటి బంగారు పతకం సాధించిన ఘనత స్వంతం చేసుకున్నారు గీతా.

మూలాలు 

1988 జననాలు
జీవిస్తున్న ప్రజలు
అర్జున అవార్డు గ్రహీతలు
హర్యానా మహిళా క్రీడాకారులు
భారతీయ ఒలింపిక్ క్రీడాకారులు